PMIndiaData/PMIndiaSum huggingface dataset:
പ്രധാനമന്ത്രി യുക്രെയ്ൻ   പ്രസിഡൻറ് വോളോഡിമർ സെലെൻസ്കിയുമായി സംസാരിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് യുക്രെയ്ൻ പ്രസിഡണ്ട് വോളോഡിമർ സെലെൻസ്‌കിയുമായി സംസാരിച്ചു. തുടരുന്ന സംഘർഷാവസ്ഥയെക്കുറിച്ചും , യുക്രെയ്നും റഷ്യയും തമ്മിൽ നടന്നുകൊണ്ടിരിക്കുന്ന ചർച്ചകളെക്കുറിച്ചും പ്രസിഡന്റ് സെലെൻസ്‌കി പ്രധാനമന്ത്രിയെ വിശദമായി ധരിപ്പിച്ചു. നിലവിലുള്ള സംഘട്ടനത്തെക്കുറിച്ചും അതിന്റെ ഫലമായുണ്ടായ മാനുഷിക പ്രതിസന്ധിയെക്കുറിച്ചും പ്രധാനമന്ത്രി അഗാധമായ ഉത്കണ്ഠ രേഖപ്പെടുത്തി. അക്രമം ഉടൻ അവസാനിപ്പിക്കാനുള്ള തന്റെ ആഹ്വാനം പ്രധാനമന്ത്രി ആവർത്തിച്ചു. പ്രശ്‌നങ്ങളുടെ സമാധാനപരമായ പരിഹാരത്തിനും ഇരു കക്ഷികളും തമ്മിലുള്ള നേരിട്ടുള്ള സംഭാഷണത്തിനും ഇന്ത്യ എപ്പോഴും നിലകൊള്ളുന്നുവെന്നും അദ്ദേഹം ചൂണ്ടിക്കാട്ടി. യുക്രെയ്നിനിൽ ന്ന് 20000-ത്തിലധികം ഇന്ത്യൻ പൗരന്മാരെ ഒഴിപ്പിക്കാൻ സഹായിച്ചതിന് പ്രധാനമന്ത്രി യുക്രെയ്ൻ അധികാരികൾക്ക് നന്ദി പറഞ്ഞു. യുക്രെയ്നിനിൽ ഇപ്പോഴും അവശേഷിക്കുന്ന ഇന്ത്യൻ വിദ്യാർത്ഥികളുടെ സുരക്ഷയിൽ അദ്ദേഹം അഗാധമായ ആശങ്ക പ്രകടിപ്പിക്കുകയും അവരുടെ വേഗത്തിലുള്ളതും സുരക്ഷിതവുമായ ഒഴിപ്പിക്കലിന്റെ ആവശ്യകത ഊന്നിപ്പറയുകയും ചെയ്തു.
മോഡല് ഷോപ്സ് ആന്ഡ് എസ്റ്റാബ്ലിഷ്മെന്റ്സ് (റെഗുലേഷന് ഓഫ് എംപ്ലോയ്മെന്റ് ആന്ഡ് കണ്ടീഷന്സ് ഓഫ് സര്വീസ്) ബില്, 2016 മന്ത്രിസഭ പരിഗണനയ്ക്ക് എടുത്തു

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭ, മോഡല് ഷോപ്സ് ആന്ഡ് എസ്റ്റാബ്ലിഷ്മെന്റ്സ് (റെഗുലേഷന് ഓഫ് എംപ്ലോയ്മെന്റ് ആന്ഡ് കണ്ടീഷന്സ് ഓഫ് സര്വീസ്) ബില്, 2016 പരിഗണനയ്ക്കെടുത്തു. ഇനി ആവശ്യമെങ്കില്, ഈ ബില് അതേ രൂപത്തിലോ അവരവര്ക്കാവശ്യമായ പരിഷ്കാരങ്ങളോടുകൂടിയോ ഉപയോഗപ്പെടുത്തി തങ്ങളുടെ നിയമങ്ങള് പരിഷ്കരിക്കാനായി സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും നിയമം അയച്ചുകൊടുക്കും. ഇന്റര്നെറ്റിലൂടെ പൊതുജനങ്ങളുമായും ഒപ്പം ജീവനക്കാരുടെയും തൊഴിലാളികളുടെയും പ്രതിനിധികളുമായും തൊഴിലുടമാ സംഘടനകളുമായും സംസ്ഥാന ഗവണ്മെന്റുകളുമായും ത്രികക്ഷിചര്ച്ചാ സംവിധാനത്തിലൂടെയും വിശദമായ ചര്ച്ചകള് നടത്തിയ ശേഷമാണു ബില്ലിന് അന്തിമരൂപം നല്കിയത്. കരടു ബില്ലിലെ പ്രധാന സവിശേഷതകള് ഇവയാണ്: ഉല്പാദന യൂണിറ്റുകളിലൊഴികെ പത്തോ അതിലേറെയോ തൊഴിലാളികളുള്ള സ്ഥാപനങ്ങള്ക്കു മാത്രമായിരിക്കും വ്യവസ്ഥകള് ബാധകമാകുക. സ്ഥാപനങ്ങള് വര്ഷത്തില് 365 ദിവസവും നടത്തിക്കൊണ്ടുപോകാനും തുറക്കാനും അടക്കാനുമുള്ള സ്വാതന്ത്ര്യം ബില് അനുവദിക്കുന്നു. വിശ്രമകേന്ദ്രം, ശൗചാലയം, അന്തസ്സോടെ ജോലി ചെയ്യാനുള്ള സൗകര്യം, ഗതാഗതസംവിധാനം എന്നിവയുണ്ടെങ്കില് സ്ത്രീകള്ക്കു രാത്രിഷിഫ്റ്റിലും ജോലി ചെയ്യാനുള്ള അനുമതി. നിയമനത്തിലും പരിശീലനത്തിലും സ്ഥലംമാറ്റത്തിലും സ്ഥാനക്കയറ്റത്തിലും സ്ത്രീകളോടു വിവേചനമില്ലായ്മ. ലളിതമായ പൊതു ഓണ്ലൈന് റജിസ്ട്രേഷന്. ജോലിക്കാരുടെ ആരോഗ്യവും സുരക്ഷയും ഉറപ്പാക്കാന് തൊഴിലുടമ കൈക്കൊള്ളേണ്ട നടപടികള് സംബന്ധിച്ചു നിയമമുണ്ടാക്കാന് ഗവണ്മെന്റിനുള്ള അധികാരം. സുരക്ഷിതവും ശുദ്ധവുമായ കുടിവെള്ളം. സ്ഥലപരിമിതി കൊണ്ടോ മറ്റെന്തെങ്കിലും കാരണത്താലോ ഒരു സ്ഥാപനത്തിനു തനിച്ചു സാധ്യമല്ലെങ്കില് ഒന്നിലേറെ സ്ഥാപനങ്ങള് ചേര്ന്നു ശൗചാലയം, ശിശുസംരക്ഷണ കേന്ദ്രം, പ്രഥമശുശ്രൂഷാ സംവിധാനം, കാന്റീന് എന്നിവ സ്ഥാപിക്കല്. ദേശീയ അവധിദിനങ്ങള് എന്നിവയ്ക്കൊപ്പം ശമ്പളത്തോടു കൂടിയ അഞ്ച് ഉല്സവദിന അവധി. നിത്യം 9 മണിക്കൂറും ആഴ്ചയില് 48 മണിക്കൂറും എന്ന നിബന്ധനയില്നിന്ന് വിദഗ്ധ തൊഴിലാളികള്(ഉദാ: ഐ.ടി, ബയോടെക്നോളജി, ആര് ആന്ഡ് ഡി ഡിവിഷന് എന്നീ മേഖലകളില് ജോലി നോക്കുന്നവര്)ക്ക് ഒരു പാദവര്ഷത്തില് പരമാവധി 125 മണിക്കൂര് ഓവര്ടൈം എന്ന വ്യവസ്ഥയ്ക്കു വിധേയമായി ഇളവ്. മാതൃകാബില് എല്ലാ സംസ്ഥാനങ്ങള്ക്കും ഉപയോഗപ്പെടുത്താവുന്ന വിധത്തിലുള്ളതും അതുവഴി രാജ്യത്ത് ഏകീകൃത തൊഴില്സാഹചര്യം സൃഷ്ടിക്കാന് ഉതകുന്നതും ബിസിനസ് നടത്തുന്നത് എളുപ്പമാക്കുന്നതും തൊഴിലവസരങ്ങള് വര്ധിപ്പിക്കുന്നതുമാണ്.
ഇന്ത്യയും സൈപ്രസുമായി ഇരട്ടനികുതിയും സാമ്പത്തികവെട്ടിപ്പും തടയാനുള്ള കരാര്‍ ഒപ്പിടുന്നതിനു മന്ത്രിസഭ അനുമതി നല്‍കി

നികുതിവെട്ടിപ്പു തടയാന്‍ ഇന്ത്യ ഒരു വന്‍ ചുവടു കൂടി വെച്ചു. ആദായനികുതിയുമായി ബന്ധപ്പെട്ടുള്ള ഇരട്ട നികുതിയും സാമ്പത്തികവെട്ടിപ്പും ഒഴിവാക്കാന്‍ ഇന്ത്യയും സൈപ്രസും തമ്മില്‍ കരാറും ഔദ്യോഗിക രേഖയും ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. മൗറീഷ്യസുമായുള്ള ഇരട്ട നികുതി ഒഴിവാക്കല്‍ കരാറില്‍ ഭേദഗതികള്‍ വരുത്തിയതിനു തൊട്ടുപിറകെയാണ് ഈ നടപടി. മൂലധന നേട്ടത്തിന് സ്ഥാപനങ്ങളുടെ ആസ്ഥാനം എവിടെയെന്നതിന്റെ അടിസ്ഥാനത്തില്‍ നികുതി ഏര്‍പ്പെടുത്താന്‍ മൗറീഷ്യസുമായുണ്ടാക്കിയ കരാര്‍ വ്യവസ്ഥകള്‍ക്കു സമാനമാണു സൈപ്രസുമായുണ്ടാക്കിയിട്ടുള്ള കരാറും. കരാര്‍ പുതുക്കുന്നതോടെ സൈപ്രസ് ആസ്ഥാനമായുള്ള സ്ഥാപനങ്ങള്‍ക്ക് മൂലധനനേട്ടമുണ്ടായാല്‍ അതിനുള്ള നികുതി ഇന്ത്യയില്‍ ഈടാക്കാന്‍ സാധിക്കും. എന്നാല്‍ ഇരട്ടനികുതി ഉണ്ടാവുകയുമില്ല. മറ്റൊരര്‍ഥത്തില്‍ പറഞ്ഞാല്‍, ഇന്ത്യയിലുണ്ടാകുന്ന മൂലധന നേട്ടത്തിന് ഇന്ത്യയില്‍ തന്നെ നികുതി ഈടാക്കാന്‍ സാധിക്കും. ആസ്ഥാനം എവിടെയെന്നതിന്റെ അടിസ്ഥാനത്തില്‍ നികുതി ഈടാക്കാന്‍ നേരത്തേയുണ്ടായിരുന്ന സംവിധാനം ശരിയായ ആസ്ഥാനമുള്ള രാജ്യത്തു നികുതിവെട്ടിപ്പു നടത്തുന്നതിനും നിക്ഷേപം വഴിതിരിച്ചുവിടുന്നതിനും പഴുതുകള്‍ ഉള്ളതായിരുന്നു. മൗറീഷ്യസിന്റെ കാര്യത്തില്‍ വ്യവസ്ഥകള്‍ പരിഷ്‌കരിച്ചതു ഗുണം ചെയ്തതുപോലെ സൈപ്രസിന്റെ കാര്യത്തിലും ഭേദഗതി ഗുണകരമാകും. സമാനമായ മാറ്റങ്ങള്‍ വരുത്താന്‍ സിംഗപ്പൂരുമായും ചര്‍ച്ചകള്‍ നടത്തിവരികയാണ്.
പ്രധാനമന്ത്രി പണ്ഡിറ്റ് മദൻ മോഹൻ മാളവ്യയ്ക്ക്  അദ്ദേഹത്തിന്റെ ജയന്തി ദിനത്തിൽ ശ്രദ്ധാഞ്ജലി അർപ്പിച്ചു.

പ്രധാനമന്ത്രി ശ്രീ. നരേന്ദ്ര മോദി പണ്ഡിറ്റ് മദൻ മോഹൻ മാളവ്യയ്ക്ക് അദ്ദേഹത്തിന്റെ ജയന്തി ദിനത്തിൽ ശ്രദ്ധാഞ്ജലി അർപ്പിച്ചു. ” മഹാമാനയെ അദ്ദേഹത്തിന്റെ ജയന്തിയിൽ ഓർക്കുന്നു. നമ്മുടെ സ്വാതന്ത്ര്യ പ്രസ്ഥാനത്തിലും വിദ്യാഭ്യാസരംഗത്തും അദ്ദേഹത്തിന്റെ സംഭാവനകൾ ശാശ്വതമാണ്. ” പ്രധാനമന്ത്രി പറഞ്ഞു,
750 മെഗാവാട്ട് രേവ സൗരോര്‍ജ പദ്ധതി പ്രധാനമന്ത്രി രാഷ്ട്രത്തിനു സമര്‍പ്പിക്കും

മധ്യപ്രദേശിലെ രേവയില്‍ പൂര്‍ത്തിയാക്കിയ 750 ജിഗാ വാട്‌സിന്റെ സൗരോര്‍ജ പദ്ധതി 2020 ജൂലൈ പത്തിനു പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിക്കും. ആകെ 1500 ഹെക്ടര്‍ വിസ്തൃതിയുള്ള സൗരോര്‍ജ പാര്‍ക്കില്‍ 500 ഹെക്ടര്‍ സ്ഥലത്തു നിര്‍മിക്കപ്പെട്ട 250 മെഗാവാട്ടിന്റെ മൂന്നു സൗരോര്‍ജ ഉല്‍പാദന യൂണിറ്റുകള്‍ ചേര്‍ന്നതാണു പദ്ധതി. മധ്യപ്രദേശ് ഊര്‍ജ വികാസ് നിഗാം ലിമിറ്റഡും (എം.പി.യു.വി.എന്‍.) കേന്ദ്ര പൊതുമേഖലാ സംരംഭമായ സോളാര്‍ എനര്‍ജി കോര്‍പറേഷന്‍ ഓഫ് ഇന്ത്യ(എസ്.ഇ.സി.ഐ.)യും ചേര്‍ാന്നാണ് സൗരോര്‍ജ പാര്‍ക്ക് വികസിപ്പിച്ചെടുത്തത്. പാര്‍ക്ക് നിര്‍മിക്കുന്നതിനായി ആര്‍.യു.എം.എസ്.എല്ലിനു 138 കോടി രൂപ കേന്ദ്ര സാമ്പത്തിക സഹായം അനുവദിച്ചിരുന്നു. പാര്‍ക്ക് വികസിപ്പിച്ചശേഷം, 250 മെഗാവാട്ടിന്റെ മൂന്നു സൗരോര്‍ജ ഉല്‍പാദന യൂണിറ്റുകള്‍ സ്ഥാപിക്കുന്നതിനായി ആര്‍.യു.എം.സി.എല്‍. റിവേഴ്‌സ് ലേലം വഴി മഹീന്ദ്ര റിന്യൂവബിള്‍സ് പ്രൈവറ്റ് ലിമിറ്റഡ്, എ.സി.എം.ഇ. ജയ്പൂര്‍ സോളാര്‍ പവര്‍ പ്രൈവറ്റ് ലിമിറ്റഡ്, അരിന്‍സണ്‍ ക്ലീന്‍ എനര്‍ജി പ്രൈവറ്റ് ലിമിറ്റഡ് എന്നിവയെ തെരഞ്ഞെടുത്തു. കേന്ദ്ര, സംസ്ഥാന ഗവണ്‍മെന്റുകള്‍ സഹകരിച്ചു പ്രവര്‍ത്തികുയാണെണ്ടങ്കില്‍ മികച്ച നേട്ടം ഉണ്ടാക്കാന്‍ സാധിക്കുമെന്നതിനു തെളിവാണ് രേവ സൗരോര്‍ജ പദ്ധതി. ഗ്രിഡ് പാരിറ്റി തടസ്സം മറികടക്കുന്ന രാജ്യത്തെ പ്രഥമ സൗരോര്‍ജ പദ്ധതിയായിരുന്നു രേവ സൗരോര്‍ജ പദ്ധതി. 2017 ആദ്യം മുതല്‍ക്കു നിലവിലുള്ള സൗരോര്‍ജ പദ്ധതി താരിഫായ യൂണിറ്റിന് ഏതാണ്ട് നാലര രൂപ എന്ന നിരക്കുമായി താരതമ്യം ചെയ്യുമ്പോള്‍ രേവ പദ്ധതി ചരിത്രപരമായ നേട്ടമുണ്ടാക്കി. 15 വര്‍ഷത്തേക്ക് അഞ്ചു പൈസ താരിഫ് വര്‍ധനയോടെ ആദ്യവര്‍ഷ താരിഫ് യൂണിറ്റിന് 2.97 രൂപയും 25 വര്‍ഷത്തേക്കുള്ള കാലയളവില്‍ ലെവലൈസ്ഡ് നിരക്ക് യൂണിറ്റിന് 3.30 രൂപയും ആയിരിക്കും. ഈ പദ്ധതി പ്രതിവര്‍ഷം 15 ലക്ഷം ടണ്‍ കാര്‍ബണ്‍ ഡൈ ഓക്‌സൈഡിനു തുല്യമായ അളവ് കാര്‍ബണ്‍ നിര്‍ഗമനം കുറയ്ക്കും. കരുത്തുറ്റ പദ്ധതി ഘടനയ്ക്കും നവീനതയ്ക്കും ഇന്ത്യക്കകത്തും വിദേശത്തും രേവ പദ്ധതി ശ്രദ്ധേയമാണ്. ഊര്‍ജം വികസിപ്പിക്കുന്നവര്‍ക്കുള്ള നഷ്ട സാധ്യതകള്‍ കുറച്ചുകൊണ്ടുള്ള പണമടയ്ക്കല്‍സംവിധാനം എം.എന്‍.ആര്‍.ഇ. മറ്റു സംസ്ഥാനങ്ങള്‍ക്കും നിര്‍ദേശിച്ചിട്ടുണ്ട്. പദ്ധതി ലോക ബാങ്ക് ഗ്രൂപ്പ് പ്രസിഡന്റിന്റെ നൂതനതയ്ക്കും മികവിനുമുള്ള അവാര്‍ഡ് നേടുകയും പ്രധാനമന്ത്രിയുടെ ‘നവീനതയുടെ ഒരു പുസ്തകം; പുതിയ തുടക്കങ്ങള്‍’ എന്ന ഗ്രന്ഥത്തില്‍ ഉള്‍പ്പെടുത്തപ്പെടുകയും ചെയ്തു. സംസ്ഥാനത്തിനു പുറത്തുള്ള ഒരു സ്ഥാപനത്തിനു വൈദ്യുതി വിതരണം ചെയ്യുന്ന ആദ്യത്തെ പുനരുപയോഗിക്കാവുന്ന ഊര്‍ജ പദ്ധതിയുമാണ് ഇത്. ഡെല്‍ഹി മെട്രോയ്ക്ക് പദ്ധതിയില്‍നിന്നുള്ള 24% വൈദ്യുതി ലഭിക്കും. ബാക്കി 76% ആകട്ടെ സംസ്ഥാന ഡിസ്‌കോമുകള്‍ വഴി മധ്യപ്രദേശില്‍ വിതരണം ചെയ്യും. 2022 ആകുമ്പോഴേക്കും 100 ജിഗാവാട്ട് സൗരോര്‍ജം ഉള്‍പ്പെടെ 157 ജിഗാവാട്ട് പുനരുപയോഗിക്കാവുന്ന ഊര്‍ജം ഉല്‍പാദിപ്പിക്കുകയെന്ന ഇന്ത്യയുടെ പ്രതിബദ്ധതയ്ക്കുകൂടി തെളിവാണ് രേവ പദ്ധതി.
കാലാവസ്ഥാ അഭ്യുദയേച്ഛ ഉച്ചകോടിയില്‍ ( ക്ലൈമറ്റ് അംബീഷന്‍ സമ്മിറ്റ്) പ്രധാനമന്ത്രിയുടെ സന്ദേശം

ആദരണീയരെ, കാലാവസ്ഥ വ്യതിയാനത്തിനെതിരെയുള്ള നമ്മുടെ പോരാട്ടത്തിലെ ഏറ്റവും വലിയ അഭിലാഷത്തിന്റെ പടവായ പാരീസ് ഉടമ്പടിയുടെ അഞ്ചാം വാര്‍ഷികത്തെ അടയാളപ്പെടുത്തുന്നതാണ് ഈ ഉച്ചകോടി. ഇപ്പോള്‍ നമ്മള്‍ കൂടുതല്‍ ഉയരങ്ങളില്‍ ഉന്നം വയ്ക്കുന്നുണ്ടെങ്കിലും ഭൂതകാലത്തിന്റെ വീക്ഷണങ്ങള്‍ നമുക്ക് നഷ്ടപ്പെടാന്‍ പാടില്ല. നമ്മുടെ അഭിലാഷങ്ങള്‍ നമ്മള്‍ മാറ്റിമറിയ്ക്കുക മാത്രമല്ല, ഇതിനകം തന്നെ നിശ്ചയിക്കപ്പെട്ട ലക്ഷ്യത്തിനുള്ള നമ്മുടെ നേട്ടങ്ങള്‍ അവലോകനം ചെയ്യുകയും വേണം. അപ്പോള്‍ മാത്രമേ ഭാവി തലമുറയ്ക്ക് നമ്മുടെ ശബ്ദങ്ങള്‍ വിശ്വസനീയമാകൂ. ആദരണീയരെ, ഇന്ത്യ പാരിസ് ഉടമ്പടി ലക്ഷ്യങ്ങള്‍ നേടിയെടുക്കുന്ന പാതയിലാണെന്ന് മാത്രമല്ല, അവ മറികടന്ന് പ്രതീക്ഷയ്ക്കുമപ്പുറം പോകുമെന്നും വിനയത്തോടെ നിങ്ങളുമായി ഞാന്‍ പങ്കുവയ്ക്കുകയാണ്. 2005ലെ പരിധിയില്‍ നിന്നും നമ്മുടെ വികിരണ സാന്ദ്രത 21% നമ്മള്‍ കുറച്ചു. നമ്മുടെ സൗരോര്‍ജ്ജ ശേഷി 2014ലെ 2.63 ജിഗാ വാട്ടില്‍ നിന്നും 2020ല്‍ 36 ജിഗാവാട്ടുമായി. ലോകത്തെ നാലാം സ്ഥാനത്താണ് നമ്മുടെ പുനരുപയോഗ ഊര്‍ജ്ജശേഷി. 2022ന് മുമ്പ് ഇത് 175 ജിഗാവാട്ടാകും. 2030ല്‍ 450 ജിഗാവാട്ട് പുനരുപയോഗ ഊര്‍ജ്ജം എന്ന ഇതിലും വലിയ അഭിലാഷമാണ് നമ്മുക്കുള്ളത്. നമ്മുടെ വനപരിധി വര്‍ദ്ധിപ്പിക്കുന്നതിനും നമ്മുടെ ജൈവവൈവിദ്ധ്യം സംരക്ഷിക്കുന്നതിലും നമ്മള്‍ വിജയിച്ചു. ലോകവേദിയില്‍ ഇന്ത്യ രണ്ടു പ്രധാനപ്പെട്ട മുന്‍കൈകള്‍ക്ക് നേതൃത്വം നല്‍കി. അന്താരാഷ്ട്ര സൗരോര്‍ജ്ജ കൂട്ടായ്മയും ദുരന്തപ്രതിരോധ പശ്ചാത്തലസൗകര്യ കൂട്ടായ്മയും. ആദരണീയരെ, ഒരു ആധുനിക ജനാധിപത്യരാഷ്ട്രം എന്ന നിലയിലുള്ള 100-ാം വര്‍ഷികം 2047ല്‍ ഇന്ത്യ ആഘോഷിക്കും. ഈ ഗ്രഹത്തിലുള്ള എന്റെ എല്ലാ സഹവാസികള്‍ക്കുമായി ഞാന്‍ ഇന്ന് കഠിനമായ പ്രതിജ്ഞയെടുക്കുന്നു. ശതാബ്ദിയിലെത്തുന്ന ഇന്ത്യ അതിന്റെ സ്വന്തം ലക്ഷ്യം നേടുകമാത്രമല്ല, നിങ്ങളുടെയൊക്കെ പ്രതീക്ഷകളെ മറികടക്കുമെന്ന്. നിങ്ങള്‍ക്ക് നന്ദി.
അതിര്‍ത്തി കടക്കുന്നതിന് ഇന്ത്യയും മ്യാന്‍മാറും തമ്മിലുള്ള കരാറിന് കേന്ദ്ര മന്ത്രിസഭയുടെ അംഗീകാരം

ഇന്ത്യയും മ്യാന്‍മറും തമ്മില്‍ കരമാര്‍ഗ്ഗമുള്ള അതിര്‍ത്തി കടക്കുന്നത് സംബന്ധിച്ച കരാറിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഇരു രാജ്യങ്ങളുടെയും അതിര്‍ത്തി പ്രദേശങ്ങളില്‍ വസിക്കുന്ന ജനങ്ങള്‍ക്ക് പരസ്പരം അതിര്‍ത്തി കടക്കുന്നതിന് നിലവിലുള്ള സ്വതന്ത്രാവകാശം ഏകീകരിക്കാന്‍ കരാര്‍ വഴിയൊരുക്കും. സാധുവായ പാസ്‌പോര്‍ട്ടിന്റെയും വിസയുടെയും അടിസ്ഥാനത്തില്‍ ജനങ്ങളുടെ നീക്കം പ്രോത്സാഹിപ്പിക്കാനും അതുവഴി രണ്ട് രാജ്യങ്ങളുടെയും സാമൂഹിക, സാമ്പത്തിക, ആശയവിനിമയം വര്‍ദ്ധിപ്പിക്കാനും ഇതിലൂടെ കഴിയും. ഇന്ത്യയുടെ വടക്ക് കിഴക്കന്‍ സംസ്ഥാനങ്ങളിലെ ജനങ്ങള്‍ക്ക് മ്യാന്‍മാറിലെ ജനങ്ങളുമായുള്ള ആശയവിനിമയവും, രണ്ട് പ്രദേശങ്ങളും തമ്മിലുള്ള ബന്ധിപ്പിക്കലും പരിപോഷിപ്പിക്കാനും കരാര്‍ ലക്ഷ്യമിടുന്നു. മ്യാന്‍മറുമായുള്ള വ്യാപാരം കൂടുതല്‍ മെച്ചപ്പെടുത്താനും ഭൂമിശാസ്ത്രപരമായുള്ള ബന്ധങ്ങള്‍ ഉപയോഗിച്ച് കൊണ്ട് വടക്ക് കിഴക്കന്‍ സംസ്ഥാനങ്ങളുടെ സമ്പദ്ഘടനയ്ക്ക് ഊര്‍ജ്ജമേകാനും കരാര്‍ സഹായിക്കും. അതിര്‍ത്തി പ്രദേശങ്ങളില്‍ കഴിയുന്ന ആദിവാസി സമൂഹങ്ങള്‍ക്ക് അവരുടെ പരമ്പരാഗതമായ അവകാശങ്ങള്‍ സംരക്ഷിക്കാനും കരാറിലൂടെ കഴിയും.
നാനാജി ദേശ്മുഖിനെ പ്രധാനമന്ത്രി അനുസ്മരിച്ചു

സാമൂഹിക പരിഷ്‌ക്കര്‍ത്താവ് നാനാജി ദേശ്മുഖിനെ അദ്ദേഹത്തിന്റെ ജന്മവാര്‍ഷിക ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു. ‘നാനാജി ദേശ്മുഖിനെ അദ്ദേഹത്തിന്റെ ജന്മവാര്‍ഷികത്തില്‍ അനുസ്മരിക്കുന്നു. തന്റെ കുലീനമായ സേവനങ്ങളിലൂടെ ഗ്രാമവികസനത്തിന് അദ്ദേഹം നല്‍കിയ ഊന്നല്‍ ഞങ്ങള്‍ക്ക് നിരന്തര പ്രേരണയാണ്,’ പ്രധാനമന്ത്രി പറഞ്ഞു.
റഷ്യന്‍ പ്രസിഡന്റ് വ്‌ളാദ്മീര്‍ പുടിന്റെ സന്ദര്ശുനത്തോടനുബന്ധിച്ച് ഇന്ത്യയും റഷ്യയും കൈമാറിയ കരാറുകള്‍ / ധാരണാപത്രങ്ങള്‍ എന്നിവയുടെ പട്ടിക

ക്രമ നമ്പര്‍ ധാരണാപത്രം/ കരാര്‍ / ഉടമ്പടി റഷ്യന്‍ ഫെഡറേഷന് വേണ്ടി കൈമാറിയത് ഇന്ത്യയ്ക്ക് വേണ്ടി കൈമാറിയത് 1 2019-2023 കാലയളവില്‍ ഇന്ത്യയുടെ വിദേശ കാര്യ മന്ത്രാലയവും, റഷ്യയുടെ വിദേശകാര്യ മന്ത്രാലയവും തമ്മിലുള്ള കൂടിയാലോചനകള്‍ക്കായുള്ള പ്രോട്ടോകോള്‍ ശ്രീ. സെര്‍ജി ലാവ്‌റോവ് റഷ്യന്‍ ഫെഡറേഷന്‍ വിദേശകാര്യ മന്ത്രി ശ്രീമതി സുഷ്മ സ്വരാജ് വിദേശകാര്യ മന്ത്രി 2 നിതി ആയോഗും റഷ്യയിലെ സാമ്പത്തിക മന്ത്രാലയവും തമ്മിലുള്ള ധാരണാപത്രം ശ്രീ. മാക്‌സിം ഒറേഷ്‌കിന്‍ റഷ്യന്‍ ഫെഡറേഷന്‍ സാമ്പത്തിക വികസന മന്ത്രി ഡോ. രാജീവ് കുമാര്‍ നിതി ആയോഗ് ഉപാദ്ധ്യക്ഷന്‍ 3 ഇന്ത്യന്‍ ബഹിരാകാശ ഗവേഷണ സംഘടന (ഐ.എസ്.ആര്‍.ഒ)യും, റഷ്യയുടെ ഫെഡറല്‍ സ്‌പെയ്‌സ് ഏജന്‍സിയായ റോസ്‌കോസ്‌മോസുമായി മനുഷ്യരെയും വഹിച്ച് കൊണ്ടുള്ള ബഹിരാകാശ യാത്രാ പദ്ധതിയില്‍ സംയുക്ത പ്രവര്‍ത്തനങ്ങള്‍ സംബന്ധിച്ച് ധാരണാപത്രം ദിമിത്രി റോഗോസിന്‍ ഡയറക്ടര്‍ റോസ്‌കോസ്‌മോസ് ശ്രീ. വിജയ് ഗോഖ്‌ലെ വിദേശകാര്യ സെക്രട്ടറി 4 ഇന്ത്യയുടെയും, റഷ്യയുടെയും റെയില്‍വെകള്‍ തമ്മിലുള്ള സഹകരണത്തിനുള്ള കരാര്‍ ശ്രീ. ഒലേഗ് ബെലോസെറോവ് ജെ.എസ്.സി. റഷ്യന്‍ റെയില്‍വെയുടെ സി.ഇ.ഒ.യും ചെയര്‍മാനും ശ്രീ. വിജയ് ഗോഖ്‌ലെ വിദേശകാര്യ സെക്രട്ടറി 5 ആണവ രംഗത്ത് സഹകരിക്കാവുന്ന മേഖലകളുടെ മുന്‍ഗണന നിശ്ചയിക്കുന്നതിനും, നടപ്പിലാക്കുന്നതിനുമുള്ള കര്‍മ്മ പദ്ധതി ശ്രീ. അലക്‌സി ലിഖാചേവ് റോസ്ആറ്റം ഡി.ജി. ശ്രീ. കെ.എന്‍. വ്യാസ് ആണവോര്‍ജ്ജ വകുപ്പ് സെക്രട്ടറി 6 ഗതാഗത വിദ്യാഭ്യാസ രംഗത്തെ സഹകരണം വികസിപ്പിക്കുന്നതിന് ഇന്ത്യന്‍ റെയില്‍വെയും റഷ്യന്‍ ഗതാഗത മന്ത്രാലയവും തമ്മിലുള്ള ധാരണാപത്രം ശ്രീ. നിക്കോളെ കുതാശേവ് ഇന്ത്യയിലെ റഷ്യന്‍ ഫെഡറേഷന്‍ സ്ഥാനപതി ശ്രീ. ഡി.ബി. വെങ്കടേശ് വര്‍മ്മ റഷ്യയിലെ ഇന്ത്യന്‍ സ്ഥാനപതി 7 സൂക്ഷ്മ, ചെറുകിട, ഇടത്തരം സംരംഭങ്ങളുടെ മേഖലയിലെ സഹകരണത്തിന് ഇന്ത്യയുടെ ദേശീയ ചെറുകിട വ്യവസായ കോര്‍പ്പറേഷനും (എന്‍.എസ്.ഐ.സി.), റഷ്യയുടെ ചെറുകിട, ഇടത്തരം ബിസിനസ്സ് കോര്‍പ്പറേഷന്‍ (ആര്‍.എസ്.എം.ബി) തമ്മിലുള്ള ധാരണാപത്രം ശ്രീ. അലക്‌സാണ്ടര്‍ ബ്രേവര്‍മാന്‍ റഷ്യയുടെ ചെറുകിട, ഇടത്തരം ബിസിനസ്സ് കോര്‍പ്പറേഷന്‍ ഡയറക്ടര്‍ ജനറല്‍ ശ്രീ. ഡി.ബി. വെങ്കടേശ് വര്‍മ്മ റഷ്യയിലെ ഇന്ത്യന്‍ സ്ഥാനപതി 8 വളം മേഖലയില്‍ ഇന്ത്യന്‍ പൊട്ടാഷ് ലിമിറ്റഡും, റഷ്യന്‍ ഡയറക്ട് ഇന്‍വസ്റ്റ്‌മെന്റ് ഫണ്ടും (ആര്‍.ഡി.ഐ.എഫ്)., റഷ്യയുടെ ഫോസ് ആഗ്രോയും തമ്മിലുള്ള സഹകരണ കരാര്‍ ശ്രീ. കിറില്‍ ദിമിത്രിയേവ് റഷ്യന്‍ ഡയറക്റ്റ് ഇന്‍വെസ്റ്റ്‌മെന്റ് ഫണ്ടിന്റെ ഡയറക്ടര്‍ ജനറല്‍, ശ്രീ. ആന്‍ന്ദ്രേ ഗുര്‍യേവ് സി.ഇ.ഒ. ഫോസ്ആഗ്രോ ശ്രീ. ഡി.ബി. വെങ്കടേശ് വര്‍മ്മ റഷ്യയിലെ ഇന്ത്യന്‍ സ്ഥാനപതി
2015 ലെ ആര്‍ബിട്രേഷന്‍ ബില്ല് ഭേദഗതി ചെയ്യും.

2015 ലെ ആര്‍ബിട്രേഷന്‍ ആന്റ് കണ്‍സീലിയേഷന്‍ ബില്ലില്‍ കൊണ്ടുവരേണ്ട ഭേദഗതികള്‍ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. നിയമ കമ്മീഷന്റെ ശൂപാര്‍ശകളുടെയും ബന്ധപ്പെട്ട മേഖലകളില്‍ നിന്നുള്ളവരുടെ ന്ര്‍ദേശങ്ങളുടെയും അടിസ്ഥാനത്തിലാണ് ഭേദഗതികള്‍ കൊണ്ട്് വന്നിട്ടുള്ളത്. 1996 ലെ ആര്‍ബിട്രേഷന്‍ നിയമം ഭേദഗതി ചെയ്യുന്നതിനാണ് 2015 ലെ ഭേദഗതി ബില്‍ പാര്‍ലമെന്റ് കൊണ്ട് വന്നത്.
ചൈനീസ് സാമൂഹ്യമാധ്യമ വേദിയായ വീബോയില്‍ പ്രധാനമന്ത്രിയുടെ സന്ദേശം

നിങ്ങളുടെ ദേശീയദിനത്തില്‍ ചൈനയിലെ ജനങ്ങള്‍ക്ക് എന്റെ അഭിവാദ്യങ്ങള്‍. ആത്മീയത, പഠനം, കല, വ്യാപാരം, ഇരുവിഭാഗത്തെയും സംസ്‌കാരത്തോടുള്ള പരസ്പര ബഹുമാനം, പങ്കാളിത്തപൂര്‍ണമായ അഭിവൃദ്ധി എന്നീ മേഖലകളിലുള്ള നമ്മുടെ ബന്ധം നൂറ്റാണ്ടുകള്‍ പഴക്കമുള്ളതാണ്. ഞാന്‍ നേരത്തേ പറഞ്ഞതുപോലെ, നാം രണ്ടു രാഷ്ട്രങ്ങളും പല രീതികൡും സമാനമായ അഭിലാഷങ്ങളും വെല്ലുവിളികളും അവസരങ്ങളും ഉള്ളവയാണ്. ഒരു രാജ്യത്തിന്റെ വിജയം മറ്റേ രാജ്യത്തിന് ഊര്‍ജം പകരുന്ന സ്ഥിതിയുമുണ്ട്. ലോകം ഏഷ്യയിലേക്ക് ഉറ്റുനോക്കിക്കൊണ്ടിരിക്കുന്ന സാഹചര്യത്തില്‍ ചൈനയുടെയും ഇന്ത്യയുടെയും പുരോഗതിയും അടുത്ത സഹകരണവും ഏഷ്യക്കു സുരക്ഷതിവും സുസ്ഥിരവുമായ ഭാവി പകര്‍ന്നുനല്‍കാന്‍ പോരുന്നതാണ്. ഈ കാഴ്ചപ്പാടാണ് പ്രസിഡന്റ് സിക്കും പ്രധാനമന്ത്രി ലിക്കും എനിക്കും ഉള്ളത്. ഈയടുത്തായി നാം തമ്മില്‍ ഏതെല്ലാം മേഖലയില്‍ ബന്ധങ്ങളുണ്ടോ അവയൊക്കെ ശക്തമാക്കുകയും പരസ്പര വിശ്വാസവും ആത്മവിശ്വാസവും വര്‍ധിപ്പിക്കുന്നതിന് ഊന്നല്‍ നല്‍കുകയും ജനങ്ങള്‍ തമ്മിലുള്ള ബന്ധം മെച്ചമാര്‍ന്നതാക്കുകയും ചെയ്തിട്ടുണ്ട്. ഈ ദിശയിലുള്ള ശ്രമങ്ങള്‍ നാം തുടരുകയും ചെയ്യും.
ഇക്കൊല്ലത്തെ യോഗാ ദിനം വിജയിപ്പിക്കാൻ   പ്രധാനമന്ത്രി ജനങ്ങളോട് അഭ്യർത്ഥിച്ചു

യോഗാ ദിനം വിജയിപ്പിക്കാനും യോഗയെ കൂടുതൽ ജനകീയമാക്കാനും പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യർത്ഥിച്ചു. പ്രധാനമന്ത്രി ട്വീറ്റ് ചെയ്തു; “നാളെ ജൂൺ 21 അന്താരാഷ്ട്ര യോഗാ ദിനമായി ആചരിക്കും. 'യോഗ മാനവികതയ്‌ക്ക്' എന്ന പ്രമേയത്തിലൂന്നിയ ഈ യോഗാ ദിനം നമുക്ക് വിജയകരമാക്കുകയും യോഗയെ കൂടുതൽ ജനകീയമാക്കുകയും ചെയ്യാം.”
ശ്രീ. മനോഹര്‍ പരീക്കറിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ഗോവ മുഖ്യമന്ത്രി ശ്രീ. മനോഹര്‍ പരീക്കറിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. പ്രധാനമന്ത്രി പറഞ്ഞു: ‘സമാനതകളില്ലാത്ത നേതാവാണ് ശ്രീ. മനോഹര്‍ പരീക്കര്‍. യഥാര്‍ഥ രാജ്യസ്‌നേഹിയും വ്യത്യസ്തനായ ഭരണാധികാരിയും ആയിരുന്ന അദ്ദേഹത്തെ എല്ലാവരും ബഹുമാനിച്ചിരുന്നു. രാഷ്ട്രത്തിനായി അദ്ദേഹം അര്‍പ്പിച്ച കുറ്റമറ്റ സേവനം തലമുറകളോളം ഓര്‍ക്കപ്പെടും. അദ്ദേഹത്തിന്റെ മരണം അങ്ങേയറ്റം ദുഃഖിപ്പിക്കുന്നു. അദ്ദേഹത്തിന്റെ കുടുംബാംഗങ്ങളെയും അനുയായികളെയും അനുശോചനം അറിയിക്കുന്നു. ഓം ശാന്തി. ആധുനിക ഗോവയുടെ സ്രഷ്ടാവാണ് ശ്രീ. മനോഹര്‍ പരീക്കര്‍. അദ്ദേഹത്തിന്റെ ഉപചാരപൂര്‍ണമായ വ്യക്തിത്വത്തിനും പ്രാപ്യമായ പ്രകൃതത്തിനും നന്ദി. സംസ്ഥാനത്തു സ്വീകാര്യനായ നേതാവായി വര്‍ഷങ്ങളോളം അദ്ദേഹം നിലകൊണ്ടു. അദ്ദേഹത്തിന്റെ ജനക്ഷേമപൂര്‍ണമായ നയങ്ങള്‍ പുരോഗതിയുടെ ഉയരങ്ങള്‍ താണ്ടാന്‍ ഗോവയെ പ്രാപ്തമാക്കി. പ്രതിരോധ മന്ത്രിയെന്ന നിലയില്‍ നടത്തിയ പ്രവര്‍ത്തനത്തിന് ഇന്ത്യ എന്നു ശ്രീ. മനോഹര്‍ പരീക്കറിനോട് കടപ്പെട്ടിരിക്കുന്നു. അദ്ദേഹം പ്രതിരോധ മന്ത്രിയായിരിക്കെ സുരക്ഷാശേഷി വര്‍ധിപ്പിക്കുകയും പ്രതിരോധ മേഖലയിലെ ഉല്‍പാദനം വര്‍ധിപ്പിക്കുകയും പൂര്‍വസൈനികരുടെ ജീവിതം മെച്ചപ്പെടുത്തുകയും ചെയ്ത ഒരുകൂട്ടം തീരുമാനങ്ങള്‍ക്ക് ഇന്ത്യ സാക്ഷ്യംവഹിച്ചു.’
കൊറിയന്‍ പ്രസിഡന്റിന്റെ പ്രത്യേക പ്രതിനിധി പ്രധാനമന്ത്രിയെ സന്ദര്‍ശിച്ചു

പ്രധാനമന്ത്രി ശ്രീ. നരേന്ദ്ര മോദിയെ കൊറിയന്‍ പ്രസിഡന്റ് ശ്രീ. മൂണ്‍ ജേയിന്നിന്റെ പ്രത്യേക പ്രതിനിധി ശ്രീ. ദോങ്ചിയ ചുങ് സന്ദര്‍ശിച്ചു. ശ്രീ. ചുങ്ങിനെ ഇന്ത്യയിലേക്കുള്ള പ്രത്യേക പ്രതിനിധിയായി അയച്ച പ്രസിഡന്റ് മൂണിന്റെ നടപടിയെ പ്രധാനമന്ത്രി അഭിനന്ദിച്ചു. താന്‍ 2015 മേയില്‍ നടത്തിയ കൊറിയ സന്ദര്‍ശനം അനുസ്മരിച്ച ശ്രീ. നരേന്ദ്ര മോദി, ആ സന്ദര്‍ശനത്തോടെ ഉഭയകക്ഷിബന്ധം ‘സവിശേഷമായ തന്ത്രപരമായ പങ്കാളിത്തം’ ആയി വികസിച്ചുവെന്നും ഇന്ത്യയുടെ പ്രധാനപ്പെട്ട വികസന പങ്കാളിയാണ് കൊറിയയെന്നും വ്യക്തമാക്കി. വാണിജ്യം, ധനകാര്യം എന്നീ മേഖലകളില്‍ ഒതുങ്ങാതെ ഉഭയകക്ഷി പങ്കാളിത്തം കൂടുതല്‍ ആഴമേറിയതായിത്തീരുന്ന സാഹചര്യത്തെ പ്രധാനമന്ത്രി സ്വാഗതംചെയ്തു. പ്രസിഡന്റ് മൂണുമായി ചേര്‍ന്ന് ഉഭയകക്ഷിബന്ധം കൂടുതല്‍ മെച്ചപ്പെടുത്താന്‍ താന്‍ പ്രതിജ്ഞാബദ്ധനാണെന്നും പ്രസിഡന്റ് മൂണുമായി പരമാവധി നേരത്തേ കൂടിക്കാഴ്ച നടത്താന്‍ ആഗ്രഹിക്കുന്നുവെന്നും അദ്ദേഹം കൂട്ടിച്ചേര്‍ത്തു.
യുവജനകാര്യത്തിലും കായികരംഗത്തും സഹകരിക്കുന്നതിനായി ഇന്ത്യയും പലസ്തീനും ഒപ്പുവെച്ച ധാരണാപത്രത്തെക്കുറിച്ചു മന്ത്രിസഭ മുമ്പാകെ വിശദീകരിക്കപ്പെട്ടു

യുവജനകാര്യത്തിലും കായികരംഗത്തും സഹകരിക്കുന്നതിനായി ഇന്ത്യയും പലസ്തീനും ഒപ്പുവെച്ച ധാരണാപത്രത്തെക്കുറിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ നടന്ന കേന്ദ്ര മന്ത്രിസഭാ യോഗം മുമ്പാകെ വിശദീകരിക്കപ്പെട്ടു. കായിക രംഗത്ത് ഇരു രാഷ്ട്രങ്ങളിലും വികാസം സൃഷ്ടിക്കുന്നതിനും ജാതി, മത, ലിംഗ ഭേദമില്ലാതെ യുവാക്കള്‍ക്കിടയില്‍ ആശയങ്ങളുടെയും മൂല്യങ്ങളുടെയും സംസ്‌കാരത്തിന്റെയും കൈമാറ്റം പ്രോത്സാഹിപ്പിക്കുന്നതിനും ഉതകുന്നതാണു ധാരണാപത്രം. ഇരു രാഷ്ട്രങ്ങളും തമ്മിലുള്ള സൗഹൃദപരമായ ബന്ധത്തെ മെച്ചപ്പെടുത്തുന്നതിന് ഇതു സഹായകമാകും.
ഇന്ത്യയും ജര്മ്മനിയും തമ്മിലുള്ള ധാരണാപത്രത്തിന് അംഗീകാരം

മൂലധന സമാഗ്രികളുടെ നിര്മ്മാണത്തില് സാങ്കേതികവിദ്യ ലഭ്യമാക്കുന്നതിന് ഇന്ത്യയും ജര്മ്മനിയും തമ്മില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. കഴിഞ്ഞ വര്ഷം ഏപ്രില് 25 ന് ജര്മ്മനിയിലേ ഹാനോവറില് നടന്ന വ്യവസായ പ്രദര്ശനത്തില് വച്ചാണ് ധാരാണാപത്രം ഒപ്പിട്ടത്. ഇത് പ്രകാരം ജര്മ്മനിയിലെ പ്രമുഖ വ്യവസായ ഗവേഷണ സ്ഥാപനമായ സ്റ്റീന്ബീസ് ജിഎംബിഎച്ച് ആയിരിക്കും നിര്മ്മാണ മേഖലയിലെ പദ്ധതികള് നടപ്പിലാക്കുന്നതിന് സാങ്കേതികവിദ്യ പ്രദാനം ചെയ്യുക. ഇന്ത്യയുടെ മൂലധന സാമഗ്രി മേഖലയില് വ്യാവസായിക സാങ്കേതികവിദ്യ ലഭ്യമാക്കുന്നതിലുള്ള ഒരു ചട്ടക്കൂടാണ് ഈ ധാരണാപത്രം. വിവിധ പൊതുമേഖലാ സ്ഥാപനങ്ങള്ക്കും ഇതിന്റെ പ്രയോജനം ലഭിക്കും. ആവശ്യമായ സാങ്കേതികവിദ്യകള് നിര്ണ്ണയിക്കുക, സാങ്കേതികവിദ്യാമേഖലയില് സഹകരണം ഉറപ്പാക്കുക, നിലവിലുള്ള സാങ്കേതികവിദ്യാ ഇന്സ്റ്റിറ്റ്യൂട്ടുകളുടെ നിലവാരം ഉയര്ത്തുക, ഇന്ത്യയില് ഗ്രീന്ഫീല്ഡ് ഇന്സ്റ്റിറ്റ്യൂട്ട് സ്ഥാപിക്കുക തുടങ്ങിയവ ധാരണാപത്രത്തില് ഉള്പ്പെടുന്നു.
ആരോഗ്യം, ഔഷധം എന്നീ മേഖലകളില്‍ ഇന്ത്യയും സെനഗലും ധാരണാപത്രം ഒപ്പുവെക്കുന്നതിനു കേന്ദ്രമന്ത്രിസഭാ യോഗം അംഗീകാരം നല്‍കി.

ആരോഗ്യം, ഔഷധം എന്നീ മേഖലകളില്‍ ഇന്ത്യയും സെനഗലും ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. സഹകരിച്ചു പ്രവര്‍ത്തിക്കാവുന്ന പ്രധാന മേഖലകളില്‍ ചിലത്: 1. സംയോജിതമായി രോഗങ്ങള്‍ക്കെതിരെ ജാഗ്രത പുലര്‍ത്തല്‍ 2. വൈദ്യശാസ്ത്ര ഗവേഷണം, 3. അടിയന്തര ആശ്വാസം 4. ആശുപത്രി പരിപാലനം 5. മരുന്നുകളും ഔഷധ ഉല്‍പന്നങ്ങളും ആശുപത്രി ഉപകരണങ്ങളും 6. പാരമ്പര്യ മരുന്നുകള്‍ 7. എയ്ഡ്‌സ് നിയന്ത്രണം 8. പരസ്പരം താല്‍പര്യമുള്ള ഏതു മേഖലയും സഹകരണം വര്‍ധിപ്പിക്കുന്നതിനും ധാരണാപത്രത്തിന്റെ നടത്തിപ്പിനു മേല്‍നോട്ടം വഹിക്കുന്നതിനുമായി ഒരു പ്രവര്‍ത്തനസംഘം രൂപീകരിക്കും.
സംസ്ഥാന രൂപീകരണ ദിനത്തില്‍ പ്രധാനമന്ത്രി മണിപ്പൂരിലെ ജനങ്ങള്‍ക്ക് ആശംസകള്‍ നേര്‍ന്നു

സംസ്ഥാന രൂപീകരണ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി മണിപ്പൂരിലെ ജനങ്ങള്‍ക്ക് ആശംസകള്‍ നേര്‍ന്നു. ‘അളവറ്റ പ്രകൃതിഭംഗിയാലും കഠിനാധ്വാനം ചെയ്യുന്ന പൗരന്‍മാരാലും അനുഗൃഹീതമാണ് മണിപ്പൂര്‍. ഈ സംസ്ഥാനത്തുനിന്നു ലഭിച്ച സ്‌നേഹം എനിക്ക് ഒരിക്കലും മറാക്കാവതല്ല. സംസ്ഥാന രൂപീകരണ നാളില്‍ മണിപ്പൂരിലെ എന്റെ സഹോദരീസഹോദരന്‍മാര്‍ക്ക് ആശംസകള്‍ നേരുന്നു. സംസ്ഥാനം വികസനത്തിന്റെ പുതിയ ഉയരങ്ങള്‍ താണ്ടട്ടെ’, പ്രധാനമന്ത്രി പറഞ്ഞു.
അടിസ്ഥാന തലത്തിലെ നവീന ആശയങ്ങളില്‍ സഹകരിക്കുന്നതിന് ദക്ഷിണാഫ്രിക്കയുമായുള്ള  ധാരണാപത്രത്തിന് അംഗീകാരം

അടിസ്ഥാന തലത്തിലെ നവീന ആശയങ്ങള്‍ സംബന്ധിച്ച് ഇന്ത്യയും ദക്ഷിണാഫ്രിക്കയും തമ്മില്‍ ഒപ്പുവെച്ച ധാരണാപത്രം സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗത്തെ ധരിപ്പിച്ചു. ശാസ്ത്ര-സാങ്കേതിക സഹകരണത്തിനായുള്ള ഇരു ഗവണ്‍മെന്റുകളുടെയും ഉടമ്പടിയുടെ ഭാഗമായി 2016 ജൂലൈ 7 ന് പ്രിറ്റോറിയയിലാണ് ധാരണാ പത്രം ഒപ്പു വെച്ചത്. ഇതു പ്രകാരം നൂതനാശയങ്ങളുമായി ബന്ധപ്പെട്ട വിഷയങ്ങളില്‍ ഇരു രാജ്യങ്ങളും സംയുക്തമായി സെമിനാറുകള്‍, ശില്‍പ്പശാലകള്‍, പരിശീലന പരിപാടികള്‍ എന്നിവ സംഘടിപ്പിക്കുന്നതിന് പുറമെ സംയുക്തമായി പ്രോജക്ടുകള്‍ വികസിപ്പിക്കുകയും, ഇതിനായി മുന്നോട്ട് വരുന്നവര്‍ക്ക് സഹായം നല്‍കുകയും സാമൂഹ്യ നന്മയ്ക്കായി സാങ്കേതിക കൈമാറ്റം ഉറപ്പ് വരുത്തുകയും ചെയ്യും. തദ്ദേശീയ വിജ്ഞാനം, കാര്‍ഷിക ജൈവ സാങ്കേതിക വിദ്യ എന്നീ മേഖലകള്‍ക്കാണ് ധാരണാപത്രം ഊന്നല്‍ നല്‍കുന്നത്.
ചീഫ് ജസ്റ്റിസായി സത്യപ്രതിജ്ഞ ചെയ്ത ജസ്റ്റിസ് ദീപക് മിശ്രയെ പ്രധാനമന്ത്രി അഭിനന്ദിച്ചു

സുപ്രീം കോടതി ചീഫ് ജസ്റ്റിസായി സത്യപ്രതിജ്ഞ ചെയ്ത ജസ്റ്റിസ് ദീപക് മിശ്രയെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘ഇന്ത്യയുടെ ചീഫ് ജസ്റ്റിസായി സത്യപ്രത്ജ്ഞ ചെയ്ത് ജസ്റ്റിസ് ദീപക് മിശ്രയെ ഞാന്‍ അഭിനന്ദിക്കുന്നു. മികച്ചതും ഫലവത്തുമായ ഒരു ഉദ്യോഗ കാലാവധി ഞാന്‍ അദ്ദേഹത്തിന് ആശംസിക്കുന്നു”. പ്രധാനമന്ത്രി പറഞ്ഞു.
സംസ്ഥാന ആഭ്യന്തര മന്ത്രിമാരുടെ ചിന്തൻ ശിബിരിൽ  പ്രധാനമന്ത്രി ഒക്ടോബർ 28-ന് പങ്കെടുക്കും

പ്രധാനമന്ത്രി ശ്രീ നരേന്ദ്ര മോദി 2022 ഒക്‌ടോബർ 28 ന് രാവിലെ 10:30 ന് വീഡിയോ കോൺഫറൻസിംഗിലൂടെ സംസ്ഥാന ആഭ്യന്തര മന്ത്രിമാരുടെ ചിന്തൻ ശിബിരിനെ അഭിസംബോധന ചെയ്യും. 2022 ഒക്‌ടോബർ 27, 28 തീയതികളിൽ ഹരിയാനയിലെ സൂരജ്‌കുണ്ഡിലാണ് ചിന്തൻ ശിബിർ നടക്കുന്നത്. സംസ്ഥാനങ്ങളിലെ ആഭ്യന്തര സെക്രട്ടറിമാരും ഡയറക്ടർ ജനറൽ ഓഫ് പോലീസ് (ഡിജിപി), സെൻട്രൽ ആംഡ് പോലീസ് ഫോഴ്‌സ് (സിഎപിഎഫ്), സെൻട്രൽ പോലീസ് ഓർഗനൈസേഷൻ (സിപിഒ) എന്നിവയുടെ ഡയറക്ടർ ജനറൽമാർ എന്നിവരും ചിന്തൻ ശിബിരിൽ പങ്കെടുക്കും. പ്രധാനമന്ത്രി തന്റെ സ്വാതന്ത്ര്യദിന പ്രസംഗത്തിൽ പ്രഖ്യാപിച്ച പഞ്ചപ്രാണിന് അനുസൃതമായി ആഭ്യന്തര സുരക്ഷയുമായി ബന്ധപ്പെട്ട വിഷയങ്ങളിൽ നയരൂപീകരണത്തിന് ദേശീയ കാഴ്ചപ്പാട് നൽകാനുള്ള ശ്രമമാണ് ആഭ്യന്തര മന്ത്രിമാരുടെ ചിന്തൻ ശിബിർ. സഹകരണ ഫെഡറലിസത്തിന്റെ ആവേശത്തിൽ, കേന്ദ്ര-സംസ്ഥാന തലങ്ങളിലെ വിവിധ പങ്കാളികൾ തമ്മിലുള്ള ആസൂത്രണത്തിലും ഏകോപനത്തിലും ശിബിർ കൂടുതൽ സമന്വയം കൊണ്ടുവരും. പോലീസ് സേനയുടെ നവീകരണം, സൈബർ ക്രൈം മാനേജ്‌മെന്റ്, ക്രിമിനൽ നീതിന്യായ വ്യവസ്ഥയിൽ ഐടിയുടെ വർധിച്ച ഉപയോഗം, ലാൻഡ് ബോർഡർ മാനേജ്‌മെന്റ്, തീരദേശ സുരക്ഷ, സ്ത്രീ സുരക്ഷ, മയക്കുമരുന്ന് കടത്ത് തുടങ്ങിയ വിഷയങ്ങൾ ശിബിർ ചർച്ച ചെയ്യും. –ND–
ബഹിരാകാശത്തിന്റെ സമാധാനപരമായ വിനിയോഗം സംബന്ധിച്ച്  ഇന്ത്യയും അഫ്ഗാനിസ്ഥാനും തമ്മിലുള്ള ധാരണാപത്രം കേന്ദ്ര മന്ത്രിസഭാ യോഗം അംഗീകരിച്ചു.

ബഹിരാകാശത്തിന്റെ സമാധാനപരമായ വിനിയോഗം സംബന്ധിച്ച് ഇന്ത്യയ്ക്കും അഫ്ഗാനിസ്ഥാനും ഇടയിലുള്ള ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകരിച്ചു. വിദ്യാഭ്യാസം, കൃഷി, കാലാവസ്ഥാ പ്രവചനം, വിവരവിനിമയം, ഗ്രാമീണാരോഗ്യം, പൊതുശുചിത്വം, നഗര വികസനം, വിഭവ ഭൂപടം തയ്യാറാക്കല്‍, വിദൂര സംവേദനം എന്നിവയിലും പരസ്പരം സമ്മതിക്കുന്ന മറ്റേതുമേഖലയിലും ബഹിരാകാശ സാങ്കേതികവിദ്യ പ്രയോജനപ്രദമാക്കാന്‍ രണ്ടു രാജ്യങ്ങളും തമ്മില്‍ സഹകരണം നടപ്പാക്കാനുള്ളതാണ് ധാരണാപത്രം. താഴെപ്പറയുന്ന വിധത്തില്‍ ധാരണാപത്രം രണ്ടു രാജ്യങ്ങള്‍ക്കും ഗുണകരമാകും: 1. അഫ്ഗാനിസ്ഥാനില്‍ ബഹിരാകാശ മേഖല വികസിപ്പിക്കല്‍; 2. മികച്ച ബഹിരാകാശ സാങ്കേതികവിദ്യ കൈവശമുള്ള ഒരു രാജ്യം എന്ന നിലയിലുള്ള ഇന്ത്യയുടെ ആധികാരികത മിനുക്കിയെടുക്കുകയും അതുവഴി മറ്റു രാജ്യങ്ങളെ സഹായിക്കുകയും; 3. ബഹിരാകാശ മേഖലയില്‍ അഫ്ഗാനിസ്ഥാന്‍ സ്വയം പര്യാപ്തതയിലേക്ക് നീങ്ങുക 4. ഇന്ത്യയ്ക്കും അഫ്ഗാനിസ്ഥാനും ഇടയില്‍ വിശാലമായ ഉഭയകക്ഷി സൗഹൃദവും പരസ്പര ധാരണയും വിശ്വാസവും ഉണ്ടാക്കുന്നതിന് സഹായിക്കുക; 5.അഫ്ഗാനിസ്ഥാന്റെ തന്ത്രപരമായ ബഹിരാകാശ,ആശയ വിനിമയ മേഖലകളില്‍ ഇന്ത്യയ്ക്ക് ഒരു സുരക്ഷിത ഇടം ലഭ്യമാക്കുക. ഇതിനുപുറമേ, ശാസ്ത്ര,സാങ്കേതിക, ഗവേഷണ വികസന മേഖലകളിലും നടപ്പാക്കല്‍ രംഗത്തും ഇരു രാജ്യങ്ങളിലും ഉയര്‍ന്ന ജോലികളും ധാരണാപത്രം അഭിവൃദ്ധിപ്പെടുത്തും. മൊബൈല്‍, ഇന്റര്‍നെറ്റ് അധിഷ്ഠിത പ്രയോഗത്തിന്റെയും വാണിജ്യത്തിന്റെയും മേഖല മെച്ചപ്പെടുത്തിക്കൊണ്ട് മികച്ച ആശയവിനിമയ, ഇന്റര്‍നെറ്റ് ബന്ധങ്ങള്‍ ഉണ്ടാക്കുന്നത് വിവിധ മേഖലകളില്‍ തൊഴിലുകള്‍ സൃഷ്ടിക്കും. ….